CELEX: 62013TB0393
Language: el
Date: 2015-04-14 00:00:00
Title: Υπόθεση T-393/13: Διάταξη του Γενικού Δικαστηρίου της 14ης Απριλίου 2015 — SolarWorld και Solsonica κατά Επιτροπής [Ντάμπινγκ — Εισαγωγές φωτοβολταϊκών συστοιχιών κρυσταλλικού πυριτίου και βασικών συστατικών στοιχείων (π.χ. κυψέλες και πλακίδια) καταγωγής ή προελεύσεως Κίνας — Προσωρινός δασμός αντιντάμπινγκ]

22.6.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 205/32
            
         Διάταξη του Γενικού Δικαστηρίου της 14ης Απριλίου 2015 — SolarWorld και Solsonica κατά Επιτροπής
   (Υπόθεση T-393/13) (1)
   
   ([Ντάμπινγκ - Εισαγωγές φωτοβολταϊκών συστοιχιών κρυσταλλικού πυριτίου και βασικών συστατικών στοιχείων (π.χ. κυψέλες και πλακίδια) καταγωγής ή προελεύσεως Κίνας - Προσωρινός δασμός αντιντάμπινγκ])
   (2015/C 205/42)
   Γλώσσα διαδικασίας: η αγγλική
   
      Διάδικοι
   
   
      Προσφεύγουσες-ενάγουσες: SolarWorld AG (Βόννη, Γερμανία) και Solsonica SpA (Cittaducale, Ιταλία) (εκπρόσωποι: L. Ruessmann, δικηγόρος, και J. Beck, Solicitor)
   
      Καθής-εναγομένη: Ευρωπαϊκή Επιτροπή (εκπρόσωποι: J. F. Brakeland και T. Maxian Rusche)
   
      Αντικείμενο
   
   Πρώτον, αίτημα ακυρώσεως του κανονισμού (ΕΕ) 513/2013 της Επιτροπής, της 4ης Ιουνίου 2013, για την επιβολή προσωρινού δασμού αντιντάμπινγκ όσον αφορά τις εισαγωγές φωτοβολταϊκών συστοιχιών κρυσταλλικού πυριτίου και βασικών συστατικών στοιχείων (π.χ. κυψέλες και πλακίδια) καταγωγής Λαϊκής Δημοκρατίας της Κίνας και την τροποποίηση του κανονισμού (ΕΕ) 182/2013 για την καταγραφή των εν λόγω εισαγωγών καταγωγής ή προέλευσης Λαϊκής Δημοκρατίας της Κίνας (ΕΕ L 152, σ. 5), στο μέτρο που ο συντελεστής των προμνησθέντων προσωρινών δασμών καθορίσθηκε, για την περίοδο μεταξύ 6ης Ιουνίου και 5ης Αυγούστου 2013, σε τέτοιο επίπεδο που δεν εξαλείφει ούτε το ντάμπινγκ ούτε τη ζημία, δεύτερον, αίτημα να υποχρεωθούν οι τελωνειακές αρχές των κρατών μελών να εφαρμόζουν τους πλήρεις συντελεστές δασμών αντιντάμπινγκ από την 6η Ιουνίου 2013 και, τρίτον, αίτημα καταβολής αποζημιώσεως λόγω εξωσυμβατικής ευθύνης της Επιτροπής για τη ζημία που υπέστησαν οι προσφεύγουσες συνεπεία της εφαρμογής, κατά την περίοδο μεταξύ 6ης Ιουνίου και 5ης Αυγούστου 2013, προσωρινών δασμών αντιντάμπινγκ με τον συντελεστή που καθορίζει ο κανονισμός 513/2013.
   
      Διατακτικό
   
   Το Γενικό Δικαστήριο διατάσσει:
   
               1)
            
            
               Το δεύτερο αίτημα των SolarWorld AG και Solsonica SpA, με το οποίο ζητείται να υποχρεωθούν οι τελωνειακές αρχές των κρατών μελών να εφαρμόζουν, από την 6η Ιουνίου 2013, τους συντελεστές δασμών αντιντάμπινγκ που προβλέπονται στο άρθρο 1, παράγραφος 2, σημείο ii, του κανονισμού (ΕΕ) 513/2013 της Επιτροπής, της 4ης Ιουνίου 2013, για την επιβολή προσωρινού δασμού αντιντάμπινγκ όσον αφορά τις εισαγωγές φωτοβολταϊκών συστοιχιών κρυσταλλικού πυριτίου και βασικών συστατικών στοιχείων (π.χ. κυψέλες και πλακίδια) καταγωγής Λαϊκής Δημοκρατίας της Κίνας και την τροποποίηση του κανονισμού (ΕΕ) 182/2013 για την καταγραφή των εν λόγω εισαγωγών καταγωγής ή προέλευσης Λαϊκής Δημοκρατίας της Κίνας, είναι προδήλως απαράδεκτο.
            
         
               2)
            
            
               Παρέλκει η έκδοση αποφάσεως επί της προσφυγής για την ακύρωση του κανονισμού 513/2013 και επί της αγωγής αποζημιώσεως.
            
         
               3)
            
            
               Οι SolarWorld και Solsonica φέρουν τα δικαστικά έξοδα τους, καθώς και το ένα τρίτο των δικαστικών εξόδων της Ευρωπαϊκής Επιτροπής. Η τελευταία φέρει το υπόλοιπο των δικαστικών της εξόδων.
            
         
      (1)  EE C 274 της 21.9.2013.